
DR.30.6.2010 2 

 
akan dipasang di empat buah negeri iaitu Johor, Selangor, Kuala Lumpur dan 
Pulau Pinang.  Kerajaan juga telah menambah bilangan balai-balai bergerak agar 
PDRM dapat bertindak pantas dalam menangani kejadian-kejadian jenayah.  
Sebanyak 90 buah balai polis bergerak, 30 buah bas dan 60 buah van telah 
diagihkan kepada negeri-negeri yang disebutkan tadi.  

Bagi menambah kehadiran anggota-anggota polis di kawasan yang kerap 
berlakunya kejadian jenayah, dua pendekatan telah diambil.   

(i) penempatan semula pegawai anggota polis yang mana 
seramai 7,402 orang anggota polis yang dahulunya 
membuat tugas-tugas pentadbiran ditempatkan semula ke 
kawasan-kawasan hot spot untuk membuat tugas-tugas 
pencegahan jenayah; dan 

(ii) menyerap anggota JPAM dan RELA sebagai sukarelawan 
simpanan polis.  Sehingga kini, seramai 4,428 orang 
anggota JPAM dan RELA telah pun diserapkan sebagai 
sukarelawan simpanan polis.   

Sukacita untuk makluman Dewan yang mulia ini, sehingga Mei 2010, 
kadar jenayah jalanan dibandingkan dengan tempoh yang sama tahun 2009 telah 
menurun sebanyak 36.89% sementara bagi jenayah keseluruhan dalam tempoh 
yang sama didapati telah menurun sebanyak 13.9%.   

Tuan Yang di-Pertua, sungguhpun di bawah NKRA, mengurangkan 
jenayah, tumpuan inisiatif diberikan kepada negeri-negeri dan kawasan hot spot, 
tetapi negeri-negeri dan kawasan-kawasan lain tidak diabaikan.  Kerajaan sentiasa 
berusaha dan bersedia untuk mengambil dan mempertimbangkan langkah-
langkah positif yang lain bagi menjayakan sasaran yang telah ditetapkan di bawah 
NKRA ini.  Terima kasih.   

Dato’ Abdul Manan Ismail [Paya Besar]:  Terima kasih Tuan Yang di-
Pertua dan terima kasih Yang Berhormat Menteri.   

Saya mengambil kesempatan di sini sebelum itu untuk mengucapkan 
tahniah kepada Ketua Polis Pahang dan khususnya Ketua Polis Daerah Kuantan 
yang tidak jemu-jemu menganjurkan program bersama rakyat yang bertujuan 
untuk merapatkan hubungan di antara polis dan masyarakat.  Alhamdulillah, saya 
telah dimaklumkan bahawa JKK FELDA Bukit Kuantan telah berjaya membantu 
polis menangkap empat orang perompak yang telah merompak rumah salah 
seorang daripada peneroka di rancangan tersebut.   

Yang Berhormat Menteri, baru-baru ini di dalam Dewan yang mulia ini, 
Yang Berhormat Menteri telah menyatakan bahawa kementerian tidak mempunyai 
halangan untuk memaparkan indeks jenayah di dalam laman web.  Semasa 
menggulung perbahasan RMKe-10, Yang Berhormat Timbalan Menteri pula 
menyatakan bahawa kementerian tidak ada cadangan untuk memaparkan indeks 
jenayah tersebut di dalam laman web melainkan sekiranya terdapat permintaan 
daripada pihak-pihak tertentu.  Ini telah menimbulkan rasa tidak puas hati di 
kalangan Ahli-ahli Parlimen khususnya daripada pembangkang hingga telah 
mencetuskan perdebatan yang begitu hangat.  

■1010 

 Timbalan Yang di-Pertua [Datuk Dr.  Wan Junaidi bin Tuanku Jaafar]:  
Soalan Yang Berhormat. 



akan dipasang di empat buah negeri iaitu Johor, Selangor, Kuala Lumpur dan Pulau Pinang. Kerajaan juga telah menambah bilangan balai-balai bergerak agar PDRM dapat bertindak pantas dalam menangani kejadian-kejadian jenayah. Sebanyak 90 buah balai polis bergerak, 30 buah bas dan 60 buah van telah diagihkan kepada negeri-negeri yang disebutkan tadi. Bagi menambah kehadiran anggota-anggota polis di kawasan yang kerap berlakunya kejadian jenayah, dua pendekatan telah diambil. (i) penempatan semula pegawai anggota polis yang mana seramai 7,402 orang anggota polis yang dahulunya membuat tugas-tugas pentadbiran ditempatkan semula ke kawasan-kawasan hot spot untuk membuat tugas-tugas pencegahan jenayah; dan. (ii) menyerap anggota JPAM dan RELA sebagai sukarelawan simpanan polis. Sehingga kini, seramai 4,428 orang anggota JPAM dan RELA telah pun diserapkan sebagai sukarelawan simpanan polis. Sukacita untuk makluman Dewan yang mulia ini, sehingga Mei 2010, kadar jenayah jalanan dibandingkan dengan tempoh yang sama tahun 2009 telah menurun sebanyak 36.89% sementara bagi jenayah keseluruhan dalam tempoh yang sama didapati telah menurun sebanyak 13.9%. Tuan Yang di-Pertua, sungguhpun di bawah NKRA, mengurangkan jenayah, tumpuan inisiatif diberikan kepada negeri-negeri dan kawasan hot spot, tetapi negeri-negeri dan kawasan-kawasan lain tidak diabaikan. Kerajaan sentiasa berusaha dan bersedia untuk mengambil dan mempertimbangkan langkah- langkah positif yang lain bagi menjayakan sasaran yang telah ditetapkan di bawah NKRA ini. Terima kasih. Dato' Abdul Manan Ismail [Paya Besar]: Terima kasih Tuan Yang di- Pertua dan terima kasih Yang Berhormat Menteri. Saya mengambil kesempatan di sini sebelum itu untuk mengucapkan tahniah kepada Ketua Polis Pahang dan khususnya Ketua Polis Daerah Kuantan yang tidak jemu-jemu menganjurkan program bersama rakyat yang bertujuan untuk merapatkan hubungan di antara polis dan masyarakat. Alhamdulillah, saya telah dimaklumkan bahawa JKK FELDA Bukit Kuantan telah berjaya membantu polis menangkap empat orang perompak yang telah merompak rumah salah seorang daripada peneroka di rancangan tersebut. Yang Berhormat Menteri, baru-baru ini di dalam Dewan yang mulia ini, Yang Berhormat Menteri telah menyatakan bahawa kementerian tidak mempunyai halangan untuk memaparkan indeks jenayah di dalam laman web. Semasa menggulung perbahasan RMKe-10, Yang Berhormat Timbalan Menteri pula menyatakan bahawa kementerian tidak ada cadangan untuk memaparkan indeks jenayah tersebut di dalam laman web melainkan sekiranya terdapat permintaan daripada pihak-pihak tertentu. Ini telah menimbulkan rasa tidak puas hati di kalangan Ahli-ahli Parlimen khususnya daripada pembangkang hingga telah mencetuskan perdebatan yang begitu hangat. #1010. Timbalan Yang di-Pertua [Datuk Dr. Wan Junaidi bin Tuanku Jaafar]: Soalan Yang Berhormat.